REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj: 06-2/137-22

13. oktobar 2022. godine

B e o g r a d

ZAPISNIK

SA OSME SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 13. OKTOBRA 2022. GODINE

Sednica je počela u 11,00 časova.

Sednici je, saglasno članu 70. stav 1. alineja prva Poslovnika Narodne skupštine, predsedavao Milenko Jovanov, predsednik Odbora.

Sednici su prisustvovali članovi Odbora: Sandra Božić, Uglješa Mrdić, Aleksandar Marković, Đorđe Komlenski i Ana Miljanić.

Sednici su prisustvovali zamenici članova Odbora: Svetozar Vujačić, zamenik člana Veroljuba Matića, Zvonimir Stević, zamenik člana Dunje Simonović Bratić, Slaviša Ristić, zamenik člana Janka Veselinovića, Srđan Milivojević, zamenik člana Dragane Rakić, Vojislav Vujić, zamenik člana Živote Starčevića i Radmila Vasić, zamenik člana Boška Obradovića.

Sednici nisu prisustvovali članovi Odbora: Veroljub Matić, Aleksandar Mirković, Dunja Simonović Bratić, Violeta Filip, Janko Veselinović, Vojislav Mihailović, Miroslav Aleksić, Dragana Rakić, Sanja Marić, Života Starčević i Boško Obradović.

Predsednik Odbora je obavestio članove da je generalni sekretar Narodne skupštine, dana 12. oktobra 2022. godine, nakon sazivanja sednice, uputio predlog Odboru za postavljenje vršioca dužnosti pomoćnika generalnog sekretara Narodne skupštine - Rukovodilac Sektora za zakonodavstvo. Dalje je obrazložio da je pisanim putem, istog dana, predložio da se predloženi dnevni red dopuni tačkom: ''Predlog za postavljenje v.d. pomoćnika generalnog sekretara Narodne skupštine - Rukovodilac Sektora za zakonodavstvo (03 broj 112-2059/22 od 12. oktobra 2022. godine)''.

Saglasno članu 93. Poslovnika, predsednik Odbora je stavio na glasanje predlog za dopunu predloženog dnevnog reda sa navednom tačkom dnevnog reda. Odbor je ovaj predlog je jednoglasno prihvatio.

Na predlog predsednika, Odbor je većinom glasova, utvrdio u celini sledeći:

D n e v n i r e d:

1. Utvrđivanje prestanka rada na položaju pomoćnika generalnog sekretara Narodne skupštine - Rukovodilac Sektora za zakonodavstvo;

2. Razmatranje Predloga generalnog sekretara Narodne skupštine za postavljenje vršioca dužnosti pomoćnika generalnog sekretara - Rukovodilac Sektora za zakonodavstvo (03 broj 112-2059/22 od 12. oktobra 2022. godine);

3. Utvrđivanje spiska nalepnica za parkiranje A-I i A-II.

**Prva tačka dnevnog reda:** Utvrđivanje prestanka rada na položaju pomoćnika generalnog sekretara Narodne skupštine - Rukovodilac Sektora za zakonodavstvo

Predsednik Odbora je ukazao da je članom 79. Zakona o državnim službenicima propisano da rešenje o prestanku rada na položaju donosi telo nadležno za postavljenje državnog službenika, u roku od osam dana od dana nastupanja razloga zbog kojih je rad na položaju prestao. S tim u vezi, upoznao je članove Odbora da je Radoslav Vujović 12. oktobra 2017. godine, rešenjem Odbora postavljen na položaj pomoćnika generalnog sekretara Narodne skupštine - Rukovodilac Sektora za zakonodavstvo, na period od 5 godina. S obzirom na to da je nastupio protek vremena na koji je imenovani postavljen, ukazao je da je potrebno da Odbor donese rešenje kojim utvrđuje prestanak rada na položaju .

Diskusije nije bilo.

Na predlog predsednika, Odbor je većinom glasova doneo Rešenje o prestanku rada na položaju Radoslava Vujovića, sa 12. oktobrom 2022. godine.

**Druga tačka dnevnog reda:** Razmatranje Predloga generalnog sekretara Narodne skupštine za postavljenje vršioca dužnosti pomoćnika generalnog sekretara - Rukovodilac Sektora za zakonodavstvo

Predsednik Odbora je obavestio prisutne da je generalni sekretar uputio Predlog za postavljenje Milana Čuljkovića za vršioca dužnosti pomoćnika generalnog sekretara Narodne skupštine - Rukovodilac Sektora za zakonodavstvo, na period od 6 meseci, saglasno članu 67a Zakona o državim službenicima. Pomenutim članom Zakona propisano je da se za vršioca dužnosti može postaviti lice iz reda državnih službenika zaposlenih na neodređeno vreme, koje ispunjava uslove za rad na položaju određene Zakonom i pravilnikom o unutrašnjem uređenju i sistematizaciji radnih mesta u državnom organu, na period do najviše šest meseci, bez internog ili javnog konkursa. Naglasio je da se izvod iz Zakona, biografija imenovanog i predlog rešenja o postavljenju mogu videti u sistemu e-parlamenta.

Diskusije nije bilo.

Na predlog predsednika, Odbor je većinom glasova doneo Rešenje o postavljenju Milana Čuljkovića za vršioca dužnosti pomoćnika generalnog sekretara Narodne skupštine - Rukovodilac Sektora za zakonodavstvo, na period od 6 meseci, počev od 13. oktobra 2022. godine.

**Treća tačka dnevnog reda:** Utvrđivanje Spiska nalepnica za parkiranje A-I i A-II

Predsednik Odbora je ukazao da se u sistemu e parlamenta nalazi spisak narodnih poslanika i zaposlenih koji su podneli zahteve za izdavanje nalepnica za parkiranje, imajući u vidu da Odbor utvrđuje spisak nalepnica, u skladu sa Odlukom o korišćenju prostora za parkiranje oko zgrade Narodne skupštine. Naglasio je da zbog zaštite ličnih podataka podnosioca zahteva, registarski brojevi automobila nisu dostupni u e parlamentu, a zainteresovani mogu da izvrše uvid u zahteve u kancelarijama Službe Odbora.

Diskusije nije bilo.

Na predlog predsednika, Odbor je većinom glasova usvojio spisak nalepnica za parkiranje A-I i A-II, u tekstu koji se nalazi u sistemu e parlamenta sednice Odbora.

\*\*\*

Sednica je završena u 11,10 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Svetlana Dedić Milenko Jovanov